เทศบาลเมืองนครพนม

นครพนม เป็นเทศบาลเมืองแห่งเดียวในจังหวัดนครพนม ตั้งอยู่ที่อำเภอเมืองนครพนม มีพื้นที่ครอบคลุมตำบลในเมืองและตำบลหนองแสงทั้งตำบล รวมทั้งบางส่วนของตำบลอาจสามารถและตำบลหนองญาติ ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดนครพนม

ประวัติ 
เทศบาลเมืองนครพนม ได้ก่อตั้งขึ้นตามพระราชกฤษฎีกาเมื่อวันที่ 20 สิงหาคม 2478 (ประกาศใน ราชกิจจานุเบกษา เล่มที่ 52 หน้า 2096 ลงวันที่ 25 มีนาคม 2478)
เดิมก่อตั้งอยู่ถนนสุนทรวิจิตร  ริมฝั่งแม่น้ำโขง  ซึ่งปัจจุบันได้ก่อสร้างเป็นสถานธนานุบาลเมืองนครพนม (โรงรับจำนำ) ต่อมาเมื่อปี พ.ศ. 2502 ได้ย้ายสำนักงานเทศบาลมา
ปลูกสร้างแห่งใหม่ที่เลขที่ 374 ถนนอภิบาลบัญชา จนถึงปัจจุบัน อาคารบ้านเรือนของประชาชนส่วนมากจะปลูกสร้าง เรียงรายตามความยาวของแม่น้ำโขง มีเนื้อที่ประมาณ
3.23 ตารางกิโลเมตร และต่อมาเมื่อปี พ.ศ. 2523 ได้มีพระราชกฤษฎีกาเปลี่ยนแปลง เขตเทศบาลเมืองนครพนม (ประกาศใน ราชกิจจานุเบกษา ฉบับพิเศษ เล่มที่ 97 หน้า
30 ตอนที่ 39 ลงวันที่ 11 มีนาคม 2523) พื้นที่ของเทศบาลเมืองนครพนมได้ครอบคลุมพื้นที่ตำบลในเมืองและตำบลหนองแสงทั้งตำบล รวมทั้งตำบลอาจสามารถและตำบลหนองญาติบางส่วน รวมเนื้อที่ปัจจุบัน 24.13 ตารางกิโลเมตร ประกอบด้วย 25 ชุมชน และเมื่อช่วงมกราคม 2557 ได้ย้ายมาอยู่อาคารหลังใหม่ที่อยู่ข้าง ๆ กัน

ภูมิศาสตร์

อาณาเขต 
 ทิศเหนือ ติดต่อกับเขตองค์การบริหารส่วนตำบลอาจสามารถ
 ทิศใต้ ติดต่อกับเขตองค์การบริหารส่วนตำบลท่าค้อ
 ทิศตะวันออก จรดแม่น้ำโขง
 ทิศตะวันตก ติดต่อกับเขตเทศบาลตำบลหนองญาติ

ลักษณะภูมิประเทศ 
สภาพภูมิประเทศโดยทั่วไปเขตเทศบาลเมืองนครพนม มีลักษณะเป็นที่เนินสูงและที่ราบตั้งอยู่ริมแม่น้ำโขงตรงข้ามกับเมืองท่าแขก แขวงคำม่วน ประเทศลาว มีสภาพพื้นที่ด้านทิศตะวันออกตามแนวแม่น้ำโขงเป็นที่เนินสูงลาดต่ำลงมาทางทิศตะวันตกจนถึงแนวถนนอภิบาลบัญชาซึ่งเป็นใจกลางเมืองและย่านการค้าพาณิชย์ จากนั้นสภาพพื้นที่ค่อย ๆ ลาดสูงขึ้นไปทางทิศตะวันตก ส่วนทางทิศเหนือเป็นที่เนินสูงแล้วลาดต่ำลงมาทางทิศใต้

ภูมิอากาศ 
 ฤดูร้อน (กุมภาพันธ์-พฤษภาคม)
 ฤดูฝน (พฤษภาคม-ตุลาคม)
 ฤดูหนาว (ตุลาคม-กุมภาพันธ์)

ตราสัญลักษณ์ 

ดวงตราของเทศบาลเมืองนครพนม เป็นรูปพระธาตุพนมและ รูปนางฟ้าเพราะจังหวัดนครพนมมีพระธาตุพนมที่สำคัญและเก่าแก่องค์หนึ่งเรียกว่า พระธาตุพนม เป็นพระธาตุที่ สร้างขึ้นบนเนินสูง ทางตำนานกล่าวว่าพระธาตุพนมเป็นที่บรรจุพระอุรังคธาตุของพระพุทธเจ้า สร้างขึ้นเมื่อประมาณ พ.ศ. 8 นับว่าเป็นปูชนียสถานที่เก่าแก่และมีคุณค่าทาง ศิลปกรรมมากองค์หนึ่งนอกจากนั้นยังมีตำนานเล่าว่า รูปแกะสลักทั้งภายในและภายนอกเป็นฝีมือของพระวิสสุกรรมทั้งสิ้น ด้วยเหตุนี้เทศบาลจึงได้กำหนดดวงตราเป็น รูปพระธาตุพนมและรูปนางฟ้า

การปกครอง 
เทศบาลเมืองนครพนมได้ครอบคลุมพื้นที่ 4 ตำบลของอำเภอเมืองนครพนม (ตามกฎหมายลักษณะการปกครองท้องที่) ได้แก่ ตำบลในเมืองและตำบลหนองแสง รวมทั้งตำบลอาจสามารถและตำบลหนองญาติบางส่วน รวมเนื้อที่ปัจจุบัน 24.13 ตารางกิโลเมตร ประกอบด้วย 25 ชุมชน ดังนี้

เขตที่ 1
 ชุมชนวัดศิริพุทธาราม ตำบลอาจสามารถ
 ชุมชนวัดทุ่งประชานารถ ตำบลอาจสามารถ
 ชุมชนกกต้อง ตำบลหนองแสง
 ชุมชนวัดสว่างสุวรรณาราม ตำบลหนองแสง
 ชุมชนหนองแสง ตำบลหนองแสง
 ชุมชนหนองแสง 2 ตำบลหนองแสง
 ชุมชนหนองบึก ตำบลหนองแสง

เขตที่ 2
 ชุมชนหนองบึกท่า ตำบลในเมือง
 ชุมชนโพนบก ตำบลในเมือง
 ชุมชนวัดโอกาส ตำบลในเมือง
 ชุมชนวัดโอกาส 2 ตำบลในเมือง
 ชุมชนวัดอรัญญิกาวาส ตำบลในเมือง
 ชุมชนดอนเมือง ตำบลในเมือง
 ชุมชนดอนเมือง 2 ตำบลในเมือง
 ชุมชนวัดโพธิ์ศรี ตำบลในเมือง

เขตที่ 3
 ชุมชนวัดศรีเทพประดิษฐาราม ตำบลในเมือง
 ชุมชนวัดศรีเทพทุ่ง ตำบลในเมือง
 ชุมชนวัดกลาง ตำบลในเมือง
 ชุมชนวัดมหาธาตุ ตำบลในเมือง
 ชุมชนวัดพระอินทร์แปลง ตำบลในเมือง
 ชุมชนหมู่บ้านเอื้ออาทร ตำบลในเมือง
 ชุมชนหมูบ้านอัมพร 2 ตำบลหนองแสง
 ชุมชนวัดป่าศรีสมพร ตำบลหนองญาติ
 ชุมชนวัดสารภาณนิมิตร ตำบลหนองญาติ
 ชุมชนน้อยใต้ ตำบลหนองญาติ

การศึกษา 
สถาบันอาชีวศึกษา
 วิทยาลัยเทคนิคนครพนม
สถาบันอุดมศึกษา
 มหาวิทยาลัยนครพนม

โรงเรียนในสังกัดเทศบาลเมืองนครพนม
 โรงเรียนเทศบาล ๑ (หนองแสง)
 โรงเรียนเทศบาล ๒ (ถนนบำรุงเมือง)
 โรงเรียนเทศบาล ๓ (พินิจพิทยานุสรณ์)
 โรงเรียนเทศบาล ๔ (รัตนโกสินทร์ ๒๐๐ ปี)
 โรงเรียนเทศบาล ๕ (สมพรอภัยโส)
 โรงเรียนเทศบาล ๖ (ยงใจยุทธ)
โรงเรียนประถม สพป.นพ.เขต 1
 โรงเรียนอนุบาลนครพนม
 โรงเรียนสุนทรวิจิตร
โรงเรียนมัธยม สพม.เขต 22
 โรงเรียนปิยะมหาราชาลัย
 โรงเรียนนครพนมวิทยาคม

โรงเรียนเอกชน
 โรงเรียนตงเจี่ย
 โรงเรียนเซนต์ยอแซฟนครพนม

การขนส่ง

ทางหลวงแผ่นดิน 
 ทางหลวงแผ่นดินหมายเลข 22
 ทางหลวงแผ่นดินหมายเลข 212

สถานีขนส่ง 
 สถานีขนส่งผู้โดยสารจังหวัดนครพนม

จุดผ่านแดน 
 จุดผ่านแดนถาวร ท่าเรือเทศบาลเมืองนครพนม ระหว่างอำเภอเมืองนครพนมและเมืองท่าแขก แขวงคำม่วน

สถานที่สำคัญ 

 วัดน้อยโพธิ์คำ บ้านน้อยใต้
 วัดนักบุญอันนา
 วัดมหาธาตุ
 วัดโพธิ์ศรี
 พิพิธภัณฑ์จวนผู้ว่าราชการจังหวัดนครพนม
 สวนหลวง ร.9
 เขื่อนหน้าเมืองนครพนม
 แลนด์มาร์คพญาศรีสัตตนาคราช (จุดหมายตานครพนม)
 ศาลหลักเมือง
 วัดโอกาสศรีบัวบาน
 วัดศรีเทพประดิษฐาราม
 หอนาฬิกาเวียดนามอนุสรณ์
 ตลาดอินโดจีน
 ตลาดโต้รุ่ง
 ถนนคนเดินนครพนม

อ้างอิง

แหล่งข้อมูลอื่น 

 เว็บไซต์เทศบาลเมืองนครพนม

เทศบาลเมือง
เทศบาลในจังหวัดนครพนม
อำเภอเมืองนครพนม